**עירוני קריית אתא** היא קבוצת כדורסל ישראלית מהעיר קריית אתא, המשחקת בליגת העל בכדורסל.

היסטוריה
--------

הקבוצה הוקמה בשנת 1974 על ידי יעקב בקר, ונרשמה לליגה ג' (הליגה החמישית) שבה שיחקה במשך שנתיים. רוב השחקנים היו יוצאי קבוצת **הפועל קריית אתא** שהתפרקה. המשחקים נערכו תחילה במגרש פתוח של בית ספר בקריית אתא.

בשנת 1976 החל נפתלי בנטוב לנהל את הקבוצה, לאחר שפרש ממשחק פעיל באגודה. בשנים 1976–1980 שיחקה הקבוצה בליגה ב' ובתחילת שנות השמונים החלה לשחק בליגה א' (הליגה השלישית). משחקי הבית של הקבוצה באותה עת נערכו במגרש הפתוח של "בית הפועל". מאמני הקבוצה בתקופה זו היו מרקו פדרמן, שרון רוזנר, ויעקב מנין, שחקני עבר בקבוצת הפועל קריית חיים מהליגה הלאומית. 

משחק במסגרת שלב הבתים בגביע הליגה הלאומית בין קריית אתא להפועל חיפה עונת 2017/18
בשנת 1989 העפילה בפעם הראשונה לליגה הארצית, שהייתה באותה עת השנייה בחשיבותה, תחת הדרכתו של המאמן חגי רום. הקבוצה לא הצליחה להישאר בליגה, ובמשך 10 השנים הבאות שיחקה בליגה א' כשהיא אינה מצליחה לנצח כלל במשחקים המכריעים על ההעפלה לליגה הארצית.

הקבוצה הצליחה להעפיל לליגה הלאומית בסיום עונת 1998/1999, ולראשונה לליגת העל בסיום עונת 1999/2000. קריית אתא שיחקה בליגת העל במשך 3 עונות, שבסיומן ירדה ליגה מהמקום האחרון בליגה. בשנת 2000 אוחדה הקבוצה עם מכבי קריית מוצקין, אך האיחוד פורק כעבור שלוש שנים. באותן שנים הקבוצה שיחקה בליגת העל.

בעונת 2003/2004 זכתה הקבוצה באליפות הליגה הלאומית, אך ויתרה על השתתפותה בליגת העל עקב בעיות פיננסיות. 

בסיום עונת 2007/2008 העפילה הקבוצה לליגת העל לאחר ניצחון 3–1 בסדרה מול קבוצת ברק נתניה, כשבמשחק המכריע היא מנצחת 77–76 משלשה של אילן נניקשווילי בשנייה האחרונה של המשחק. בעקבות העלייה ההנהלה גייסה בסיום העונה תקציב של 5.125 מיליון שקלים להשתתפות בליגת העל. בתום עונה אחת חזרה הקבוצה לליגה השנייה, ובסיום עונת 2009/2010 הדרדרה עד לליגה הארצית. לאחר עונה אחת (2010/2011) העפילה לליגה הלאומית מהמקום הראשון.

בתחילת עונת 2011/2012 עזבה הקבוצה את אולם פינסקר (המכיל כ-500 מקומות), ועברה לשחק באולם חדש שנבנה בעיר ברחוב דוד רמז, המכיל 1,000 מקומות ישיבה.

בשנת 2015 הוקם ארגון האוהדים הראשון בהיסטוריה של הקבוצה, המכונה "White Foxes 15"- "השועלים הלבנים".

בעונת 2014/2015 הפסידה הקבוצה בגמר פלייאוף העלייה לליגת העל לאחר הפסד 2–3 בסדרה מול מכבי קריית גת.

ב-3 באוקטובר 2015 הוכתרה הקבוצה כמחזיקת הגביע בלאומית לאחר שגברה על קבוצת הפועל באר שבע בני שמעון בתוצאה 69-56.

ב-29 ביוני 2015 חתם יוסי בונן כמאמן בקבוצה במקום מקומו של שרון אברהמי.

ב-15 במאי 2017 חתם שקד שוהם כמאמן הקבוצה. ב-21 בדצמבר פוטר שקד שוהם מתפקידו כמאמן הקבוצה ובמקומו מונה באותו היום שרון אברהמי (שהתפטר יומיים קודם לכן מהפועל חיפה).

בסיום עונת 2017/2018 סיימה הקבוצה במקום ה-2 והודחה בסדרת רבע הגמר לאחר הפסד 1–2 בסדרה להפועל רמת גן.

בסיום עונת 2018/2019 סיימה הקבוצה במקום ה-7 והודחה בסדרת רבע הגמר לאחר הפסד 1–2 בסדרה למכבי קריית מוצקין.

את עונת 2019/2020 סיימה הקבוצה במקום ה-5 כאשר נעצרה הליגה במחזור ה-22.

בסיום עונת 2020/2021 סיימה הקבוצה במקום ה-4 והודחה בסדרת רבע הגמר לאחר הפסד 1–2 לאליצור נתניה.

את עונת 2021/2022 סיימה הקבוצה במקום ה-4. אמין סטיבנס זכה בתואר השחקן הזר של העונה עם ממוצעים של 23.8 נקודות (63.3% ל-2), 3.3 אסיסטים, 10.9 ריבאונדים ו- 1.6 חטיפות למשחק. גור לביא, אשר הושאל מהפועל חיפה, זכה בתואר תגלית העונה עם ממוצעים של 12.1 נקודות, 6.4 ריבאונדים ו-2.1 אסיסטים. בשלב רבע הגמר ניצחה את א.ס. רמת השרון 3–1. לאחר מכן, בסדרת חצי הגמר, הקבוצה גברה עם 1-3 על עירוני נהריה שסיימה במקום הראשון. בסדרת הגמר גברה הקבוצה על מכבי עירוני רמת גן מהמקום השלישי 3–0 ועלתה לליגת העל בכדורסל לעונת 2022/2023.

סמל הקבוצה
----------

* סמל הקבוצה בעברסמל הקבוצה בעבר
* סמל הקבוצה בין השנים 2018-2022סמל הקבוצה בין השנים 2018-2022
* סמל הקבוצה החל מ-2022סמל הקבוצה החל מ-2022

תארים
-----

הליגה הלאומית
* אליפות (2): 2003/2004, 2021/2022
* סגנות (2): 2014/2015, 2015/2016

ליגה ארצית צפון
* אליפות (2): 1998/1999, 2010/2011

גביע הלאומית
* זכייה: 2015/2016

סגל השחקנים
-----------

| עירוני קריית אתא |
| --- |
| **שחקנים** | **מאמנים** |
| 

| עמדה | # | ארץ | שם | גובה (מטר) | תאריך לידה |
| --- | --- | --- | --- | --- | --- |
| SF | 1 | ארצות הבריתארצות הברית |  אייזיה מיוסיוס  | 2.03 מטר | 22 באפריל 1999 |  |
| PF/C | 3 | ארצות הבריתארצות הברית |  אמין סטיבנס (ק) | 2.03 מטר | 26 באוקטובר 1990 |  |
| PF | 4 | ארצות הבריתארצות הברית |  אקיה פרואיט  | 2.03 מטר | 30 באוקטובר 1997 |  |
| PG | 5 | ארצות הבריתארצות הברית |  ג'יימס בייטמון  | 1.85 מטר | 8 באפריל 1997 |  |
| SF | 8 | ישראלישראל |  יהב שטרית  | 1.98 מטר | 15 בינואר 2006 |  |
| SG | 9 | ישראלישראל |  גיא פלטין  | 1.92 מטר | 25 בספטמבר 2000 |  |
| SG | 15 | ישראלישראל |  זיו בלעיש  | 1.94 מטר | 19 בינואר 2007 |  |
| PF | 17 | ישראלישראל |  תומר פורת  | 2.01 מטר | 29 במרץ 1999 |  |
| SG | 18 | ישראלישראל |  רז אדם  | 1.93 מטר | 20 באוקטובר 1999 |  |
| PG | 23 | ישראלישראל |  גל בייטנר  | 1.85 מטר | 21 באוקטובר 2003 |  |
| SG/SF | 25 | ארצות הבריתארצות הברית ישראלישראל |  ג'יי ג'יי קפלן  | 1.96 מטר | 28 במאי 1997 |  |
| PF/C | 26 | ישראלישראל |  יריב עמירם  | 2.04 מטר | 16 בינואר 1994 |  |
| PG | 77 | ישראלישראל |  בן שרף  | 1.97 מטר | 14 באפריל 2006 |  |

 | **מאמן:**
שרון אברהמי
**עוזרי מאמן:*** אלדד בנטוב
 |
| עודכן בתאריך: 29 בינואר 2024 |

שחקנים בולטים בעבר
------------------

* מאיר טפירו
* אור איתן
* שמוליק ברנר
* אריק קמפבל
* אנדרי זלינבבא
* אבי נניקשווילי
* אילן נניקשווילי
* מושון יעקוסי
* ניר כהן
* אסף דותן
* שרון אברהמי
* מייקל קולמן
* תומר גינת

קישורים חיצוניים
----------------

* 

* אתר האינטרנט הרשמי של עירוני קריית אתא
* 

* עירוני קריית אתא, ברשת החברתית פייסבוק

* עירוני קריית אתא, ברשת החברתית אינסטגרם
* עירוני קריית אתא, באתר מנהלת ליגת העל בכדורסל
* עירוני קריית אתא, באתר איגוד הכדורסל הישראלי

הערות שוליים
------------

1. ↑  מכבי קרית גת עלתה לליגת העל אחרי 2:3 על עירוני קרית אתא, באתר וואלה!‏, 29 במאי 2015
2. ↑  מחזיקת גביע הלאומית: אליצור קריית אתא, אתר איגוד הכדורסל בישראל, 3 באוקטובר 2015
3. ↑  מערכת ספורט היום, חילפוי מאמנים בליגה הלאומית, באתר ישראל היום
4. ↑  כפיר חודרה, ‏שקד שוהם יאמן את קריית אתא, ליפשיץ ימשיך בר"ג, באתר ONE‏, 15 במאי 2017
5. ↑  דובי פיק וכפיר חודרה, ‏אברהמי יאמן בקריית אתא, נתי כהן בהפועל חיפה, באתר ONE‏, 21 בדצמבר 2017
6. ↑  מצטייני העונה בלאומית: סטיבנס הזר המצטיין, מור הישראלי, באתר ישראל היום

| ליגת העל בכדורסל - עונת 2023/2024 |
| --- |
| 

|  |
| --- |
| בני הרצליה • הפועל אילת • הפועל באר שבע דימונה • הפועל עפולה • הפועל גליל עליון • הפועל חולון הפועל חיפה • הפועל ירושלים • הפועל תל אביב • מכבי תל אביב • עירוני נס ציונה • עירוני קריית אתא • מכבי עירוני רמת גן |

 |